Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Részletesen foglalkozott az MNB-alapítványok pénzszórásával a Figyelő ma megjelent, nyomtatott száma is. Összefoglaló cikkük legérdekesebb része az, hogy fideszes háttéremberek beszéltek arról, hogyan érintheti a botrány a pártot és a kormányt.

A cikk szerint a történteket értelmes érvvel védeni próbáló fideszes politikussal még nem találkoztak, de árnyalási kísérletekkel már igen, például azzal az érvvel, hogy a jegybank milyen jó munkát végez úgy amúgy.

A háttéremberek most arra számítanak, hogy a kormány és a Fidesz az MNB függetlenségét fogja majd hangsúlyozni, és megpróbálják minél jobban eltolni maguktól az ügyet. De mellette természetesen folyamatosan mérik a közhangulat alakulását is, a tanácsadók szerint pedig ez az ügy keveseket érdekel, csak minden tizedik választó tud egyáltalán valamit mondani arra a kérdésre, hogy mik azok a Pallas Athéné Alapítványok. Ezért a Fideszben abban is bíznak, hogy hamar lecsendesedik az egész ügy itthon.